**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.14:00

Rīgā, 2019. gada 16.maijā Nr.6

Sēdi vada: **Baiba Bļodniece –** Latvijas Būvniecības padomes priekšsēdētāja

Sēdē piedalās: **Kaspars Bondars, Artis Dzirkalis, Leonīds Jākobsons, Klāvs Grieze, Dzintra Gorbunova, Ināra Laube: Gints Miķelsons, Ervīns Timofējevs, Gunārs Valinks, Roberts Vecums–Veco.** Aizvieto: **Ilmārs Leikums** (LBBA), **Margarita Gorškova** (LPS).

Uzaicinātie: **Mārtiņš Auders –** EM Mājokļu politikas departamenta direktore;

 **Inese Pelša –** VARAM Koordinācijas departamenta, Stratēģijas un ilgtspējīgas attīstības nodaļas vecākā eksperte;

 **Zoja Bruģe –** Rīgas pilsētas būvvalde;

 **Anna Upena -** Latvijas Būvuzņēmēju partnerība;

 **Zane Stuķēna -** EM Mājokļu politikas departamenta vecākā referente.

Sēdē nepiedalās: Andris Bērziņš, Pēteris Dzirkals, Normunds Grinbergs, Vija Gēme, Raitis Gultnieks (LBBA), Jānis Rāzna, Jurijs Strods (LPS), Normunds Tirāns, Edmunds Valantis.

Protokolē: Inese Rostoka - EM Būvniecības politikas departamenta vecākā eksperte.

Darba kārtībā:

1. Latvijas Zaļās būvniecības pārskats (Gints Miķelsons).

2. Informācija par padomes definēto prioritāšu virzību un statusu (Būvniecības kvalitātes celšana; Birokrātijas mazināšana; Juridisko risku mazināšana publiskos iepirkumos; Veicināt kvalitatīva darbaspēka saglabāšanu nozarē).

3. Priekšlikumi normatīvā regulējuma pilnveidošanai: par nepieciešamību aktualizēt būvinženiera profesijas standartu un diskusija par tāmju inženiera profesiju un standarta aktualizēšanu.

4. Citi jautājumi.

Sēdi sāk 14:05

**Protokolā lietotie saīsinājumi**

EM – Ekonomikas ministrija

ES – Eiropas Savienība

FM – Finanšu ministrija

IUB – Iepirkumu uzraudzības birojs

LBBA – Latvijas Būvinspektoru un būvuzraugu asociācija

LBP, Padome – Latvijas Būvniecības padome

LIBP – Latvijas Ilgtspējīgas būvniecības padome

LPS – Latvijas pašvaldību savienība

LSGŪTIS – Latvijas Siltuma, Gāzes un Ūdens tehnoloģiju inženieru savienība

MK – Ministru kabinets

NAP – Nacionālais attīstības plāns

Partnerība – Latvijas Būvuzņēmēju partnerība

VARAM – Vides aizsardzības un reģionālās attīstības ministrija

**1.§**

**Latvijas Zaļās būvniecības pārskats**

---------------------------------------------------------------------------------------------

**Ziņo:** G.Miķelsons, I.Pelša, M.Auders

Ilgtspējīga būvniecība ir balanss starp vides, lietotāju un ekonomikas jautājumiem būvniecības procesā. Būvējot šodien, jāņem vērā nākotnes vajadzības (prezentācija pielikumā).

Informē par būvniecības ietekmi uz planētas piesārņošanu un globālo sasilšanu.

Kā risinājums ir zaļo, energoefektīvo ēku būvniecība.

Zaļā būvniecība ir viens no ANO globālajiem mērķiem, ar kura palīdzību varētu sasniegt arī citus mērķus. Pasaules zaļās būvniecības padome ( World Green Building Council) ir veikusi pētījumu, ka aptuveni 50% realizēto būvniecības projektu, ir kā zaļās būvniecības projekti, nākamo 3 gadu laikā tiks realizēti vairāk kā puse zaļo ēku. (Pasaulē Austrālija dominē, zaļajā būvniecībā)

 ES strādā pie vienota zaļo ēku standarta.

Atbilstoši FM informācijai, ES fondu regulās, nākamajā plānošanas periodā pēc 2021.gada, Eiropas fondu apguvē tiek piedāvāti 5 prioritārie mērķi, kuros Latvijai vajadzētu investēt (sk. prezentāciju), tiešās investīcijas būvniecībā ir: 2, 3 un 5 mērķis.

Eiropas iniciatīvas. Briselē ir zaļo kredītu organizācijas strādā ar komercbankām.

Pirms kredīta izsniegšanas, bankām būtu jāpārliecinās par to vai ēka tiks sertificēta pēc kādas no pasaulē atzītām metodēm ( BREEAM, LEED, WELL, DGNB u.c.).

Es strādā, lai prasības zaļajai būvniecībai būtu standartizētas.

Ziņojums MK šā gada aprīli “Nacionālā reformu programma “Eiropa 2020” stratēģijas īstenošanai”[[1]](#footnote-1) , kur parādās 7 investīciju prioritātes. Šobrīd notiek darbs pie NAP 2027, tur arī tiks iezīmētas jomas, kurās būs ietverta būvniecība, tiks noteiktas prioritātes un finansējuma sadalījums. Padome varēs piedalīties zaļās būvniecības kritēriju sagatavošanā.

 **I.Pelša** informē Padomi par zaļajiem būvniecības iepirkumiem (prezentācija pielikumā).

Zaļais publiskais iepirkums (ZPI) – tādu preču, pakalpojumu un būvdarbu iepirkums, kuru ietekme uz vidi to aprites ciklā ir mazāka nekā precēm, pakalpojumiem un būvdarbiem ar tādu pašu lietojuma mērķi, kas iegādāti, nepiemērojot zaļā publiskā iepirkuma principus, kā: videi draudzīgāks iepirkums; kaitējuma novēršana; aprites cikla skatījums; ietekmju uz vidi salīdzinājums; informācija par vides aizsardzības pasākumiem.

Tiesiskais pamats un instrumenti ZPI ieviešanai Latvijā: Publisko iepirkumu likums;

Sabiedrisko pakalpojumu sniedzēju iepirkuma likums; **MK noteikumi Nr.353 «Prasības zaļajam publiskajam iepirkumam un to piemērošanas kārtība» (**turpmāk **-** MK noteikumos Nr.353)**;** ZPI piemērošanas vadlīnijas; ikgadējie informatīvie ziņojumi par zaļā iepirkuma īstenošanu valsts pārvaldē; Elektronisko iepirkumu sistēmas «zaļie» katalogi.

MK noteikumos Nr.353, pielikumāir definētas obligātās preču un pakalpojumu grupas, prasības un kritēriji ZPI. Būvniecība ir preču un pakalpojumu grupā, kurā ZPI prasības var piemērot brīvprātīgi. Plānots izveidot 2 jaunas grupas: riepu otrreizējai pārstrādei, lai tās varētu izmantot sporta laukumu pārsegumos un mākoņu serveru pakalpojumiem.

2018. gadā zaļie iepirkumi veidoja 11,4% no visiem būvniecības publiskiem iepirkumiem, tas kopumā ir iepriecinoši.

Svarīgi prasības definēt jau projektēšanas posmā.

Prasības ZPI un to piemērošanas kārtība:

* Pretendentu kvalifikācijas kritēriji;
* Tehniskā specifikācija (pasūtītāja prasības);
* Piedāvājuma vērtēšanas kritēriji;
* Līguma izpildes noteikumi;
* Prasību un kritēriju grupas.

ZPI kritēriju piemērošanas principi:

* Atbilstoši konkrētajam iepirkumam identificēt atlases, piedāvājuma izvērtēšanas kritērijus, tehniskajā specifikācijā un līgumā iekļaujamos aspektus;
* Kritērijiem jābūt tādiem, lai neradītu pretendentiem nesamērīgu resursu patēriņu piedāvājuma sagatavošanā, kā arī lai pasūtītājs spētu novērtēt un uzraudzīt to izpildi;
* Kritēriju izpildei jābūt pierādāmai;
* Kritērijiem jābūt ar pietiekošu nozīmību;
* Līguma izpildes laikā ir jāpārbauda to sasniegšanu.

Izvēloties zaļos iepirkumus būtiski skatīties izmaksu sadalījums būves dzīves ciklā: projektēšana – 2%, ekspluatācija – 78%, būvdarbi – 20%, lai samazinātu izmaksas ilgtermiņā. VARAM kopā ar LIBP ir izstrādājuši būves dzīves cikla aprēķina kalkulatoru ar kuru var aprēķināt ēkas dzīves cikla izmaksas 35 gadu garumā.

VARAM notiek process pie grozījumu izstrādes MK noteikumos Nr.353, notiek tematiskās diskusijas. Aicina sūtīt priekšlikumus, būtiski uzklausīt iesaistīto pušu viedokli. Šā gada laikā plāno izstrādāt jaunu regulējumu.

Joprojām dominē viedoklis, ka zaļie publiskie iepirkumi ir dārgāki un sarežģītāki, un „zaļo” prasību un kritēriju ieviešana ierobežos konkurenci un var novest pie konkursa rezultātu pārsūdzēšanas**.**

Lai veiksmīgi realizētu zaļos iepirkumus:

* ZPI kritēriji jāņem vērā un jāiestrādā jau projekta plānošanas posmā;
* Būtiska ir sadarbība starp projektu izstrādātājiem un iepirkuma speciālistiem;
* Iepirkumu līgumu izpildes kontrole un atbilstības pārbaudes procedūru piemērošana.

Turpmākie izaicinājumi būtu, kādus no ZPI kritērijiem padarīt par obligātu būvniecībā (Piemēram, būvju energoefektivitāte, mērķis pasīvās, jeb nulles patēriņa ēkas).

VARAM organizē apmācību seminārus par ZPI piemērošanu: stāstīs par to, kā rīkot šādus iepirkumus, lai iepirkuma specialist neizvirza tādas prasības, ko tirgus nevar nodrošināt.

Attiecībā uz jauno struktūrfondu plānošanas periodu, Būvniecības padomei ieteiktu padomāt, cik lielā apjomā un kādiem būtu jābūt zaļajiem kritērijiem.

**G.Miķelsons** vērš uzmanību uz to, ka nav skaidras definīcijas, kas ir un kas nav zaļais iepirkums, apmēram 90% no zaļajiem iepirkumiem nav zaļi. Šobrīd nav labu zaļās būvniecības piemēru publiskajā sektorā.

Līdz šim par ZPI sauc procesu, kura ietvaros valsts iestādes cenšas iepirkt tādas preces, pakalpojumus un darbus, kas sava aprites cikla laikā rada mazāku ietekmi uz vidi nekā preces, pakalpojumi un darbi ar tādu pašu primāro funkciju, kas tiktu iepirkti parastā iepirkumā.

Ir aptaujātas vairāk kā 50 pašvaldības un apkopots to skatījums par zaļās būvniecības kritērijiem. Izsūtīs Padomei, lai nozare vērtētu un sniegtu savu skatījumu uz kritērijiem. Šogad tos vajadzētu noformulēt, lai sākoties ES plānošanas periodam tie jau būtu sagatavoti.

ZPI var samazināt ietekmi uz vidi:

* tiešā veidā — iepirkto preču, pakalpojumu un darbu labāku ekoloģisko raksturlielumu dēļ;
* netiešā veidā — izmantojot šo tirgus instrumentu, lai mudinātu uzņēmumus ieguldīt videi nekaitīgākos izstrādājumos un pakalpojumos.

**M.Auders** informē Padomi par nulles enerģijas ēkām un prasībām, kādām tām jāatbilst. No 2021.gada visām jaunbūvēm, ne tikai valsts ēkām jāatbilst gandrīz nulles enerģijas ēku prasībām (prezentācija pielikumā).

Gandrīz nulles enerģijas ēkas prasības:

* ēkas energoefektivitātes rādītājs apkurei atbilst A klasei, vienlaikus nodrošinot telpu mikroklimata atbilstību normatīvo aktu prasībām būvniecības, higiēnas un darba aizsardzības jomā;
* kopējais primārās enerģijas patēriņš < 95 kWh /m2 gadā;
* ēkā izmanto augstas efektivitātes sistēmas, kuras:
	+ nodrošina ne mazāk kā 75 % ventilācijas siltuma zudumu atgūšanu apkures periodā;
	+ vismaz daļēji nodrošina atjaunojamās enerģijas izmantošanu;
* ēkā nav uzstādītas zemas lietderības fosilo kurināmo apkures iekārtas.

Sertifikācija. Sertifikācija nepieciešama, ja īpašnieks vēlās, vai tad, kad ēku izīrē vai pārdod.

* Ēkas energoefektivitātes sertifikāts (ekspluatācijā esošām ēkām un to daļām, derīgs 10 gadus;
* Ēkas energoefektivitātes pagaidu sertifikāts (jaunbūvēm, rekonstruējamām vai renovējamām ēkām un to daļām), derīgs 3 gadus.

Informē par ES fondu līdzekļiem, kas ir pieejami energoefektivitātes uzlabošanai:

* Valsts ēku 3% platības atjaunošana (pašvaldību, industriālo ēku un daudzdzīvokļu dzīvojamo ēku atjaunošana (2014-2020.gada ES fondu plānošanas periods).

* Energoefektivitātes un vietējo AER izmantošanas centrālajā siltumapgādē veicināšana. Atjaunojamās enerģijas īpatsvars bruto enerģijas gala patēriņa – 60% (2014-2020.gada ES fondu plānošanas periods).
* Sabiedrības informēšana par dažādām energoefektivitātes palielināšanas iespējām un praksi (2014.-2020.gada ES fondu plānošanas periods).

Jaunums, pagājušajā gadā ir pārskatīta [Direktīva 2010/31/ES par ēku energoefektivitāti](https://eur-lex.europa.eu/legal-content/LV/AUTO/?uri=celex:32010L0031)[[2]](#footnote-2). Ministrijai šī direktīva jāiestrādā normatīvajā regulējumā. Ir saņemtas Eiropas Komisijas norādes. Piem. reizi 5 gados jāpārskata minimālās prasības ēkas inženiertehniskajām sistēmām, visām jaunajām ēkām būs jāatbilst minimālajām prasībām; noteiktas jaunas prasības apkures un ventilācijas iekārtu pārbaudēm u.c.

**G.Miķelsons** informē par ēku sertificēšanas sistēmām, kas ir dažādas, dažādās valstīs. Lielās sistēmas ir radītas kā starptautiskas. Projekta un būves sertifikācija notiek pēc 10 kritērijiem. Latvijā vispopulārākā ir BREEAM sistēma. Igaunijā izplatītāka ir LEED sistēma. Lietuvieši ir izveidojuši savu sistēmu. Tā izmaksā ļoti dārgi.

Šo sistēmu izmanto galvenokārt nekustamā īpašuma attīstītāji. Valsts pārvaldes iestāde vēl nav gatavi uzsākt. Pašvaldības Cēsis un Ogre ir uzsākušas šādu ēku sertificēšanas procesu. Latvijā ir vairāki sertificēti vērtētāji, galvenais, vai pasūtītājs ir tam gatavs.

Nākamajam ES fondu finansējuma periodam Padomei vajadzētu nodefinēt, kas ir zaļās būvniecība, kā arī definēt zaļos kritērijus.

**R.Vecums–Veco** vēlas zināt, ja situācija ar zaļo būvniecību turpinās kā līdz šim: 20% - zaļā būvniecība; 80% - pārējā, vai nākotnē zaļā būvniecības varēs ko mainīt. Būvniecībā, atjaunojot ēkas, mērķis ir nevis kaut ko uzlabot, bet pelnīt vairāk uz zaļās būvniecības rēķina.

Vai zaļā būvniecība varēs ko izmainīt, vai tā nav tikai bizness?

**B.Bļodniece** iebilst, jo zaļā būvniecība nerod atbildi tikai biznesā un naudā, tā ir filozofijas maiņa. Netiek vērtēts zaļums tikai ēkai, tiek vērtēta tās ilgtspēja, tās kvalitāte un komforta līmenis cilvēkiem, kas tajā uzturas, uz ēku jāskatāskā uz vietu, kas radīta cilvēkam**.**

**I.Pelša** piebilst, ka grūti novērtēt sociālos ieguvumus. Eiropā šī tendence nepazudīs, tikai jautājums, kā mēs to izmantosim. Aicina nākt ar savām idejām, lai definētu zaļās prasības, kas vērstas uz vietējās ekonomikas atbalstu.

**B.Bļodniece –** ierosina, ņemot vērā to, ka ES iet uz šo zaļo būvniecību, Latvijai kā valstij vajadzētu nodefinēt, ko mēs saprotam ar zaļo būvniecību. Vai tā ir vietējo materiālu izmantošana, būvmateriālu otrreizēja izmantošana, atkritumu pārstrāde vai, kas cits.

**G.Miķelsons** ierosina sagatavot definīciju, kas ir zaļā ēka. Mēneša laikā VARAM darba grupa pabeigs izstrādāt zaļos kritērijus un sola nākamajā Padomes sēdē prezentēt**.**

**R.Vecums–Veco** ierosina izmantot to pieredzi, kas ir bijusi pirms vairākiem simtiem gadu. Vērš uzmanību uz to, ka nojaucot ēkas paliek ļoti daudz laba materiāla, ko varētu otrreiz izmantot, bet likumdošana to nepieļauj. Sagatavojot dokumentus neviens nav runājis ar restauratoriem.

**B.Bļodniece** vēlās noskaidrot, ja ir skaidrs, ka tuvākajā plānošanas periodā šīs zaļās lietas tiks iedzīvinātas, tad jāzina, kas ir tas kam jāpievērš uzmanība un kam būvniecības nozarei jābūt gatavai.

**G.Miķelsons** ierosina sākt ar kritērijiem, kas visiem kopā jāizdiskutē**.**

**I.Leikums** ierosina skatīties uz ēkas ilgtspēju kopumā. Zaļais kritērijs būs tikai tad, ja tas atmaksāsies ilgākā laika periodā. Jābūt ekonomiskam pamatojumam. Jābūt definētiem skaidriem kritērijiem un prasībām, kam jāparādās zaļajos iepirkumos.Arī jaunbūvēs ir daudz pārpalikumu, kas liecina par neprecīziem aprēķiniem. Ierosina, kaValsts un pašvaldību iepirkumus vajadzētu maksimāli standartizēt un izmantot tipveida projektus.

**B.Bļodniece** aicina noskaidrot, vai nepieciešami grozījumi normatīvajā regulējumā, lai otrreiz varētu izmantot būvmateriālus, kas paliek pāri ēkas nojaucot. Process, lai pierādītu materiālu drošību ir sarežģīts. Tāpat jāaicina VARAM nodefinēt kas no zaļajiem kritērijiem ir Top prioritātes: vai tā ir otrreizēja atgriezto būvmateriālu izmantošana, vai atkritumu pārstrāde būvniecībā, vai tā ir zaļo materiālu izmantošana vai kas cits, jo mēģinot darīt visu var nesasniegt mērķi.

**Nolemj**: G.Miķelsons izsūta Padomei apkopotos ZPI kritērijus. Padomes locekļi izvērtē tos un sniedz savus priekšlikumus. G.Miķelsons apkopo un nākamajā Padomes sēdē prezentē ZPI kritērijus.

**2.§**

**Informācija par padomes definēto prioritāšu virzību un statusu**

----------------------------------------------------------------------------------------------

**Ziņo:** B.Bļodniece

Ņemot vērā to, ka laika posmā no iepriekšējās sēdes būtiska prioritāšu virzība nav notikusi, šī jautājuma izskatīšana tiek atlikta.

Pilsonības un migrācijas lietu pārvalde ir uzsaukusi grozījumus uzturēšanās atļauju vīzu procedūrā saīsinot termiņos, būs atvieglojumi, lai piesaistītu darbaspēku no trešajām valstīm

Notika *Būvniecības likuma* ( grozījumi saistībā ar būvtehniķiem) darba grupas sēde.

Darbs VBN darba grupā turpinās, nākamā sanāksme 24.maijā, plkst. 9.30.

**Nolemj**: Pieņemt informāciju zināšanai.

**3.§**

**Priekšlikumi normatīvā regulējuma pilnveidošanai: par nepieciešamību aktualizēt būvinženiera profesijas standartu un diskusija par tāmju inženiera profesiju un standarta aktualizēšanu**

----------------------------------------------------------------------------------------------

**Ziņo:** K.Bondars

Informēja Padomi par Būvniecības NEP skatīto jautājumu par būvniecības nozares kvalifikāciju struktūru un nepieciešamību tajā atjaunot profesiju “Būvniecības tāmju inženieris” un notikušo diskusiju vai “Būvniecības tāmju inženieris” ir profesija, vai tikai viena no “Inženiera” specializācijām. Lai varētu izvērtēt, ir nepieciešams salīdzināt abu profesiju standartus, bet “Inženiera” profesijas standarts ir ļoti novecojis un neatbilst mūsdienu prasībām, tāpēc NEP nolēma:

1. Aktualizēt būvniecības nozares kvalifikāciju struktūru, to papildinot ar profesiju “Būvniecības tāmju inženieris” 7. LKI/EKI līmenī. Būvinženieru savienībai izstrādāt priekšlikumu NEP iesniegumam VISC, piesaistot nozares speciālistus.

2. Aktualizēt Būvinženiera un Būvniecības tāmju inženiera profesiju standartus.

Ņemot vērā to, ka augstskolu apmācību programmas tiek veidotas balstoties uz profesiju standartiem, “Inženiera” profesijas standarta izstrāde ir ļoti aktuāla.

Ir ļoti daudz standartu, kas ir novecojuši, bet nav finansējuma standartu pārstrādei.

Kopumā nepieciešams pārstrādāt 36 profesiju standartus.

**B.Bļodniece** ierosina aicināt EM sniegt viedokli Padomei, vai iespējams no būvkomersantu nodevas rast iespēju šī un turpmāko gadu laikā paredzēt finansējumu profesiju standartu izstrādei.

**Nolemj**: 1. Jautājumu ietvert nākamās Padomes sēdes darba kārtībā.

 2. EM sniegt viedokli Padomei, vai iespējams no būvkomersantu nodevas rast iespēju šī un turpmāko gadu laikā paredzēt finansējumu profesiju standartu izstrādei.

**4.§**

**Citi jautājumi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ziņo**: B.Bļodniece

Informē, ka atradīsies ilgākā prombūtnē un šajā laikā Padomes sēdes vadīs padomes priekšsēdētāja vietnieks Artis Dzirkalis un Partnerību pārstāvēs vadītājas vietniece Anna Upena.

Padome izsaka priekšlikumu nākamajā padomes sēdē skatīt jautājumu par darbaspēka piesaisti, par to, kam piemērot atvieglotās procedūras darba atļaujām Latvijā. EM bija jāpārskata profesiju sarakstu kam piemērot atvieglotās procedūras, tāpat politiski jāizlemj jautājums, kurš no ministriem virzītu jautājumu: vai sadalīt valstis, no kurām darbaspēkam ir atvieglojumi, vai paredzēt atvieglotas procedūras lielo objektu būvniecībai utt.

Uz nākamo sēdi aicināt piedalīties ministru. Partnerība varētu piedāvāt īpašas procedūras.

Nākamās sēdes laiks un Darba kārtība.

* Satura tēma : ES finansējums kultūras mantojuma saglabāšanai 2021.-2027.gada plānošanas periodam
* Satura tēma: Darbaspēka piesaiste būvniecībā no trešajām valstīm.

**Nolemj:** Latvijas Būvniecības padomes sēdi sasaukt **2019.gada 20.jūnijā, plkst.14:00,** satura tēma: ES finansējums kultūras mantojuma saglabāšanai 2021.-2027.gada plānošanas periodam un darbaspēka piesaiste būvniecībā no trešajām valstīm.

Sēdi slēdz 16:15

Padomes priekšsēdētāja B.Bļodniece

Protokolēja I.Rostoka

1. <http://tap.mk.gov.lv/lv/mk/tap/?pid=40471967> [↑](#footnote-ref-1)
2. <https://eur-lex.europa.eu/legal-content/LV/TXT/HTML/?uri=LEGISSUM:en0021&from=LV>

<https://ec.europa.eu/energy/en/topics/energy-efficiency/energy-performance-of-buildings> [↑](#footnote-ref-2)